
תחשיב נזק מטעמה של התובעת
1. נתונים:
1. התובעת ילידת 30.9.1995 נפגעה בתאונה בתאריך 16.10.21 בהיותה כבת 26 והינה כבת 29 כיום.
2. נכות :
ד"ר אהרון צ'צ'יק, מומחה לכירורגיה אורתופדית קבע את נכותה הצמיתה כדלקמן:
1. נכות בשיעור 5% בגין הגבלה בטווח תנועות עמוד השדרה הצווארי.
2. נכות בשיעור 5% בגין הגבלה בטווח תנועות עמוד השדרה המותני.
*המומחה מייחס שליש מנכותה לתאונה מושא ההליך.
נכות צמיתה משוקללת  לתאונה בשיעור 3.25%.
רצ"ב חוות דעת המומחה, מסומנת "כנספח 1".
2. הבסיס לתחשיב:
3. התובעת, בוגרת תואר ראשון במגמת סיעוד, אחות מוסמכת, אשר עבדה במועד התאונה כאחות בבית החולים "שערי צדק" בירושלים ובהמשך בשיבא ובקרן המחקרים של בית החולים "שיבא" בתל השומר.
רצ"ב תעודת הסמכה, מסומנת "כנספח 2".
4. בעטיה של התאונה על תוצאותיה נזקקה התובעת למעקב רפואי קפדני והופנתה, בין היתר, לביצועי טיפולי פיזיותרפיה רבים, מעקב רפואי אורתופדי והוחלט להפנותה במקביל לטיפולי רפואה משלימה. וזאת, בשים לב להיעדר הקלה משמעותית בכאבים ובהגבלה בצוואר והגב.
5. מאז התאונה ומחמת תוצאותיה, בשים לב לאופי נכויותיה ולכך שעבודתה, רובה ככולה, כרוכה במאמץ פיזי, מתקשה התובעת בביצוע עבודתה, נזקקה להפוגות ממושכות במהלכה ולהיעדרות לצורך קבלת טיפולים רפואיים, ביצוע טיפולי פיזיותרפיה ונטילת טיפול לשיכוך כאב.
6. שכרה במומה משני מקומות העבודה הסתכם בסך של 14,476 ש"ח נטו בממוצע לחודש (חודשים פברואר 23 – מאי 23)
7. נוכח הקושי בביצוע עבודותיה נאלצה התובעת לעזוב את עבודותיה בשיבא ובקרן מחקרים,  והחל מינואר 25 היא מועסקת כאחות בית ספר במקביל לעסק עצמאי שפתחה בתחום האסתטיקה (עוסק פטור).
רצ"ב תלושי שכר חלקיים ותעודת עוסק פטור, מסומנים "כנספח 3".
*יצויין כי טרם התקבלו נתוני שכר מלאים ונתוני שכרה מעסקה העצמאי.
8. אין צורך להכביר במילים בקשר בין עבודתה הכרוכה מעצם טיבה וטבעה במאמץ פיזי והקושי בניהול משק ביתה המושפעים מפגיעתה בתאונה שכאמור שהותירה נכות בעמוד השדרה המותני והצווארי – מאז התאונה ומחמת תוצאותיה סובלת התובעת מכאבים והגבלה בתנועות עמ"ש ויש לכך השפעה על חייה בכל הרבדים.
9. לצרכי פשרה בלבד יחושבו הפסדי השתכרותה על בסיס שכרה במומה (כמפורט בס' 6 לעיל)  במכפלת נכות תפקודית בשיעור 5% (בלבד ולא למעלה מכך). בשים לב לאופי עבודתה- עבודה הכרוכה במאמץ פיזי וריכוז ובהתחשב בהשתכרותה במומה ובפגיעה בעמוד השדרה הצווארי הן בצוואר והן בגב התחתון/מותני ובעובדה שאלמלא התאונה הייתה ממשיכה להיות מועסקת כאחות גם מעבר לגיל הפרישה יחושבו על בסיס גלובאלי.
1. התחשיב
1. הפסדי השתכרות בעבר- 
לצרכי פשרה בלבד על בסיס גלובאלי בשים לב לכך שאלמלא התאונה היה מתאפשר לה להמשיך לעבוד כאחות טיפול נמרץ בשיבא ובקרן מחקרים, במשמרות ושעות נוספות -










  
  50,000 ₪  
2. הפסדי השתכרות בעתיד (עד גיל 67 )-
על בסיס שכרה במומה (כמפורט בס' 6 לעיל) במכפלת נכות תפקודית בשיעור 5% - 
 70% אקטוארי   -
14,476 ₪ X 5% X 267.9936 (מקדם היוון 37 שנים) -                 
135,781  ₪     
3. הפסדים בתקופת הפנסיה-  
לפי שיעור של 12.55% על פי צו ההרחבה בדבר הגדלת ההפרשות לביטוח פנסיוני במשק 2016, לפי חוק הסכמים קיבוציים, התשי"ז-1957 –




17,040 ₪  
4. הוצאות רפואיות בעבר ובעתיד לרבות נסיעות לטיפולים רפואיים - 
לאחר התאונה נזקקה התובעת לטיפולים רפואיים, טיפולי פיזיותרפיה אינטנסיביים, טיפולים ברפואה משלימה, התייעצויות עם רופאים מומחים, כדורים ומשחות לשיכוך כאבים אשר אינם כלולים בסל והיא תזדקק להם גם בעתיד.
בשים לב לאמור ובהתחשב בכך שקבלת טיפולי פיזיותרפיה יכול ולא תאושר ע"י הקופה, או, תהיה כרוכה בהוצאה דוגמת טיפולי רפואה משלימה וטיפולים פרטיים יש לחשב את נזקה בראש נזק זה על בסיס גלובאלי לעבר ועל בסיס האמור בחוות הדעת בעתיד.











 
15,000 ₪ 
רצ"ב קבלות חלקיות ,מסומנות "כנספח 4".
5. עזרת הזולת-        
מחמת התאונה ותוצאותיה נאלצה להיעזר בבני משפחתה ובחברים לצורך ביצוע פעולות יומיומיות שונות וניהול משק ביתה, היא נזקקת לעזרת הזולת ותיזקק לה גם בעתיד.
בהתאם לפסיקה הנוהגת, יש ליתן פיצוי בגין עזרה המושטת לנפגע מצד קרוב משפחתו. בפסק דינו של בית המשפט העליון בענין ע"א 142/89 "יוסף גמליאל ואח'  נ'  אושיות חברה לביטוח בע"מ ואח'" נפסק כי ”הלכה היא, שבאם נפגע לא העסיק עובד לעזרה שהיה זקוק לה, בגלל חוסר אמצעים כספיים, "על בית המשפט לעשות אומדן של הסכום המגיע כפיצוי נאות בעד העזרה שניתנת על ידי בן-הזוג או בני משפחה אחרים של הניזק ולפסוק סכום זה לטובת הניזק" (ע"א 93/73 שושני נ' קראוז פסקי דין כ"ח(1), 277 בעמ' 280 מול האות א' ובעקבותיו ע"א 23/84 (לא פורסם)). הוא הדבר בעניננו.“.
על בסיס גלובאלי - 







18,000 ₪ 
6. ניידות – 
 מחמת מגבלותיה הנובעות מהתאונה, בשים לב לאופי הפגיעה –נזקקת לשימוש מוגבר במוניות  ולהסעות מיוחדות ותיזקק לכך גם בעתיד–




12,000 ₪ 
2. כאב וסבל- 






          

7,966 ₪ 
                                                                                                             
      סה"כ:  
255,787 ₪   



___________________
אריאל פרייברג, עו"ד
                 ב"כ התובעת
